Peter Holbička

PaedDr.  ThLic. Peter Holbička (* 20. apríl 1973, Čadca) je slovenský rímskokatolícky kňaz dekanátu Ilava Žilinskej diecézy a bývalý dekan v Kysuckom Novom Meste ako aj bývalý redaktor Rádia Lumen. Farárom v obci Ladce je od júla 2025. Spravuje aj skalné sanktuárium na hore Butkov.

 Biografia 
Duchovnou formáciou prešiel v kňazskom seminári sv. Gorazda. Vysvätený za diakona bol 13. júna 1997 vo Višňovom. Presbyterát prijal 27. júna 1998 v Korni. Od roku 1998 do roku 2000 pôsobil ako kaplán v Bošanoch. Následne pôsobil v roku 2000 – 2001 v Pruskom. Potom pôsobil ako administrátor v Nitre-Chrenovej v roku 2001 – 2004. V roku 2003 absolvoval Katolicki Uniwersytet Lubelski v Lubline. Od roku 2004 bol uvoľnený z pastorácie pre prácu v rádiu Lumen. Pôsobil tu do roku 2008. Po rozdelení Nitrianskej diecézy, sa v júli 2008 sa stal hovorcom Žilinskej diecézy a pôsobil ako kaplán pri Kostole sv. Barbory v Žiline. Od roku 2009 bol farárom vo farnosti Žilina-mesto. Následne od roku 2010 bol správca Katedrálneho chrámu Najsvätejšej Trojice v Žiline. Od roku 2013 do júna 2025 pôsobíl ako farár Kostola sv. Jakuba v Kysuckom Novom Meste a bol dekanom v Dekanáte Kysucké Nové Mesto. Od roku 2014 bol poverený pastoračnou starostlivosťou o hnutia a sociálne diela Žilinskej diecézy. Od júla 2025 je farárom v Ladcoch a rektorom Skalného santkuária Božieho milosrdenstva na hore Butkov. 

 Referencie 

 Externé odkazy 
https://www.dcza.sk/sk/schematizmus/knazi/holbicka-peter-farar-rektor
 Naša diecéza.sk - Peter Holbička

Kategória:Slovenskí rímskokatolícki kňazi
Kategória:Slovenskí hovorcovia
Kategória:Osobnosti z Čadce